ఇండియా గ్లోబ‌ల్ వీక్ -2020 కార్యక్రమం లో ప్ర‌ధాన‌ మంత్రి యొక్క ప్రారంభోపన్యాసం పాఠం

వివిధ రంగాల‌ నుండి విచ్చేసినటువంటి విశిష్ట అతిథులారా, న‌మ‌స్తే. భార‌త‌దేశం తరఫు న అభినంద‌న‌ లు. ఈ కార్యక్రమాన్ని నిర్వహిస్తున్నందుకు ఇండియా ఇంక్ గ్రూపు ను నేను అభినందిస్తున్నాను. ఈ యొక్క కార్యక్రమం గ‌త కొద్ది సంవ‌త్సరాలు గా ఇండియా ఇంక్ చేసిన శ్రేష్ఠమైనటువంటి కృషి లో ఓ భాగ‌ం గా ఉన్నది. మీ యొక్క కార్యక్రమాలు భార‌తదేశం లోని అవ‌కాశాల‌ ను అంత‌ర్జాతీయ స‌మాజం ముందుకు తీసుకుపోవడం లో తోడ్పడ్డాయి. భారతదేశానికి మరియు యుకె కు మ‌ధ్య బంధాలు మ‌రింత బ‌ల‌ప‌డడం లో మీరు స‌హాయ‌ం చేశారు. ఈ సంవత్సరపు కార్యక్రమం తన యొక్క వ్యాప్తి ని ఇత‌ర భాగ‌స్వాముల‌ కు కూడా విస్తరించింది. ఇందుకు గాను నేను సంతోషిస్తున్నాను. మ‌రో మారు అభినందనలు వ్యక్తం చేస్తున్నాను. వచ్చే సంవత్సరం మీకు కూడా సెంటర్ కోర్టు లో ఉండే అవకాశం దక్కి, మరి వింబల్ డన్‌ ను వీక్షించి ఆనందిస్తారని ఆశిస్తాను. మిత్రులారా, ఈ కాలం లో, పునరుత్థానాన్ని గురించి మాట్లాడుకోవ‌డం స్వాభావికమే. అంత‌ర్జాతీయ పునరుజ్జీవనాన్ని భారతదేశం తో ముడిపెట్ట‌డం సైతం అంతే స‌హ‌జ‌ం. ప్రపంచ పునరుద్ధరణ గాథ లో భార‌తదేశాని ది అగ్రగామి భూమిక అవుతుందని నేను నమ్ముతున్నాను. నేను దీని ని రెండు కారకాల రీత్యా చాలా సమీపాన్నుండి చూస్తాను. వాటి లో ఒకటో కారకం- భార‌తీయ ప్ర‌తిభ‌. ప్ర‌పంచ‌ వ్యాప్తం గా భార‌తీయ ప్ర‌తిభ కు గ‌ల‌ శ‌క్తియుత పాత్ర‌ ను మీరు చూశారు. ఇందులో భార‌తీయ వృత్తినిపుణులు, వైద్యులు, న‌ర్సు లు, బ్యాంక‌ర్ లు, న్యాయవాదులు, వైజ్ఞానికులు, ప్రొఫెస‌ర్ లు, క‌ష్ట‌ప‌డి ప‌నిచేసేటటువంటి మ‌న శ్రమికులు ఉన్నారు. భార‌తీయ సాంకేతిక విజ్ఞాన ప‌రిశ్ర‌మ‌ ను, సాంకేతిక విజ్ఞాన రంగ వృత్తినిపుణుల ను ఎవరు మాత్రం మరువ గలరు. వారు ద‌శాబ్దాల నుండి దారి ని చూపిస్తూ వస్తున్నారు. భార‌త‌దేశం ప్ర‌తిభ‌ కు ఒక ఖజానా గా ఉన్నది. ఇది త‌న వంతు పాత్ర‌ ను పోషించ‌డానికి ఎల్లప్పటికీ ఉత్సుకత తో ఉంటుంది, ఏదయినా నేర్చుకోవడానికి సదా ఆయత్తం గా ఉంటుంది. దీని లో గల ద్విపక్ష స‌హ‌కారం చాలా ప్రయోజ‌న‌కారి. మిత్రులారా, ఇక రెండో కారకం ఏదంటే- అది సంస్క‌ర‌ణ‌ లను ప్రవేశపెట్టడానికి మరియు నూతన శక్తి ని సంతరించడానికి భార‌త‌దేశాని కి గల సామ‌ర్ధ్యం. భార‌తీయులు స్వాభావికం గానే సంస్క‌ర్త‌లు గా ఉన్నారు మరి! భార‌త‌దేశం ప్రతి స‌వాలు ను- అది సామాజికపరమైంది అయినా గాని, లేక ఆర్థిక ప‌ర‌మైంది అయినా గాని- అధిగ‌మిస్తూ వ‌చ్చిన విష‌యం చ‌రిత్ర లో నమోదు అయింది. భారతదేశం ఈ సంస్కరణ ల భావన తోను, నూతన శక్తి ని సంతరించే భావన తోనే ఈ పని ని చేసింది. భారతీయుల లో ఇప్పటికీ ఇదే భావన ఉంది. మిత్రులారా, ఒక‌ వైపు న భారతదేశం ప్రపంచ వ్యాప్త వ్యాధి తో ఒక దృఢ సమరాన్ని సాగిస్తోంది. ప్ర‌జ‌ల యొక్క ఆరోగ్యం పట్ల మేము ఇతోధిక శ్రద్ధ ను వహిస్తూనే, ఆర్థిక వ్య‌వ‌స్థ యొక్క స్వస్థత పై సైతం దృష్టి ని సారించాము. భారతదేశం పునరుద్ధరణ ను గురించి మాట్లాడుతోంది అంటే అది త‌గిన సంర‌క్ష‌ణ‌ తో కూడిన పునరుద్ధరణ, క‌రుణ‌ తో కూడిన పునరుద్ధరణ, అటు ప‌ర్యావ‌ర‌ణం ప‌రం గా, ఇటు ఆర్థిక వ్యవస్థ ప‌రం గా మనగలిగే రీతి లో ఉండేటటువంటి పునరుద్ధరణ అన్న మాట. భార‌త‌దేశం లోని మాలో ప్ర‌తి ఒక్క‌రమూ ప్ర‌కృతి మాత‌ ను ఆరాధించే సంస్కృతి కి చెందిన వారము. ధరిత్రి మన మాతృమూర్తి అని, మ‌నమంతా ఆమె యొక్క బిడ్డలం అని భారతదేశం లో అందరమూ విశ్వసిస్తాము. మిత్రులారా, గ‌డ‌చిన ఆరు సంవ‌త్స‌రాల‌ లో, భారతదేశం అనేక రంగాల‌ లో గొప్ప ప్ర‌గ‌తి ని సాధించింది. ఉదాహరణలు గా తీసుకోవాలనుకొంటే- ఆర్థిక‌ సేవ‌ల ను అందరికీ అందుబాటు లోకి తీసుకు రావడం, రికార్డు స్థాయిలో గృహ నిర్మాణం మరియు మౌలిక స‌దుపాయాల నిర్మాణం, వ్యాపార నిర్వహణ లో సౌలభ్యం, జిఎస్‌ టి తో స‌హా సాహసోపేతమైనటువంటి ప‌న్నుల సంబధి సంస్క‌ర‌ణ‌ లు, ఇంకా ప్ర‌పంచంలోకెల్లా అతి పెద్ద దైనటువంటి ఆరోగ్య సంర‌క్ష‌ణ ప‌థ‌కం- ‘ఆయుష్మాన్ భార‌త్’ ను ప్రారంభించ‌డం వంటివి. ఈ ప్ర‌యోజ‌నాలు త‌దుప‌రి ద‌శ అభివృద్ధి కార్యక్రమాల‌ కు పునాదుల ను వేశాయి. మిత్రులారా, అసాధ్య‌ం అనుకొన్న దానిని సాధించాలన్న స్ఫూర్తి భార‌తీయుల‌ లో ఉన్నది. మరి భారతదేశం లో ఆర్థిక వ్య‌వ‌స్థ కోలుకోవ‌డానికి సంబంధించిన అటువంటి సంకేతాల ను మేము ఇప్పటికే దర్శిస్తూ ఉండడం లో ఆశ్చర్యం ఏమీ లేదు. ఒక విశ్వమారి దాపురించిన ఈ కాలం లో, మేము మా యొక్క పౌరుల‌ కు ఉపశమనాన్ని అందించాము; మరి అలాగే, ప్రభావశీలమైనటువంటి వ్యవస్థాగత సంస్క‌ర‌ణ‌ల ను కూడా చేప‌ట్టాము. మేము ఆర్థిక వ్య‌వ‌స్థ‌ ను మ‌రింత ఉత్పాద‌క‌త‌ తో కూడిందిగాను, పెట్టుబ‌డుల‌ కు స్నేహపూర్వకమైందిగాను, ఇంకా పోటీపడగలిగేది గాను తీర్చిదిద్దుతున్నాము. మా యొక్క స‌హాయక ప్యాకేజీ ఎంతో ఆకర్షణీయమైనటువంటిది. చాలా వరకు సహాయాన్ని ఎక్కువ‌ మంది పేద‌ల‌ కే అందించడం దీని యొక్క లక్ష్యం గా ఉన్నది. సాంకేతిక‌ విజ్ఞ‌ానం పుణ్యమా అని, ప్ర‌తి పైసా నేరు గా ల‌బ్దిదారుల‌ కు చేరుకుంది. చేసిన సహాయం లో- వంట‌గ్యాసు ను ఉచితం గా సమకూర్చడం, బ్యాంకు ఖాతాల‌ లో న‌గ‌దు ను జ‌మ‌ చేయడం, ల‌క్ష‌ల మంది ప్ర‌జ‌ల‌కు ఆహార‌ధాన్యాల ను ఉచితం గా ఇవ్వడం, ఇంకా అనేక ఇతర పనులు- కలసి ఉన్నాయి. మేము ఆంక్షల ఎత్తివేత ను ప్ర‌క‌టించిన వెంట‌నే, ల‌క్ష‌ల కార్మికుల‌ కు ఉపాధి ని క‌ల్పించడం కోసం ప్రపంచం లోనే అతి పెద్ద ప్ర‌జాప‌నుల కార్య‌క్ర‌మాల లో ఒకటి కాదగ్గ కార్యక్రమాన్ని ప్రారంభించాము. ఇది గ్రామీణ ఆర్థిక వ్య‌వ‌స్థ‌ ను పునశ్శక్తిమంతం చేయ‌డ‌మొక్కటే కాకుండా, గ్రామీణ ప్రాంతాల‌ లో మన్నికైనటువంటి మౌలిక‌ స‌దుపాయాల‌ ను క‌ల్పించ‌డం లో కూడాను సహాయకారి కానుంది. మిత్రులారా, ప్ర‌పంచం లోని అత్యంత‌ బాహాటమైందనదగిన ఆర్థిక వ్యవస్థల లో ఒకటి గా భార‌త‌దేశం ఉంటూ వ‌స్తున్న‌ది. అన్ని అంత‌ర్జాతీయ కంపెనీల కు అవి భార‌త‌దేశాని కి తరలివ‌చ్చేందుకు, మరి వాటి యొక్క ఉనికి ని ఇక్కడ నెలకొల్పుకొనేందుకు వీలు గా మేము ఎర్ర తివాచీ ని ప‌రచి సాదరం గా ఆహ్వానిస్తున్నాము. భార‌త‌దేశం ప్రస్తుతం అందిస్తున్న‌ తరహా అవ‌కాశాల‌ ను చాలా కొద్ది దేశాలు మాత్ర‌మే ఇవ్వజూపగలుగుతాయి. భార‌త‌దేశం లో మంచి వృద్ధి కి ఆస్కారం ఉన్న వివిధ రంగాల లో బోలెడన్ని సంభావ్యత లు మరియు అవ‌కాశాలు ఉన్నాయి. వ్య‌వ‌సాయ రంగం లో మేము చేప‌ట్టిన సంస్క‌ర‌ణ‌ లు నిల్వ‌ లోను, లాజిస్టిక్స్ లోను పెట్టుబ‌డి పెట్టడానికి అతి ఆకర్షణీయమైనటువంటి అవ‌కాశాల‌ ను క‌ల్పిస్తున్నాయి. మా రైతు ల యొక్క క‌ఠోర శ్ర‌మ‌ కు సంబంధించినటువంటి రంగం లోకి వచ్చి, నేరు గా పెట్టుబ‌డి పెట్టేందుకు ఇన్వెస్ట‌ర్ లకు మేము త‌లుపుల ను తెరుస్తున్నాము. మిత్రులారా, మేము ఎమ్ఎస్ఎమ్ఇ రంగం లో సంస్క‌ర‌ణ‌ల ను తీసుకువ‌చ్చాము. వ్యాపారం విజృంభిస్తున్న ఎమ్ఎస్ఎమ్ఇ రంగం పెద్ద ప‌రిశ్ర‌మ‌ల‌ కు చేదోడు గా ఉండ‌గ‌ల‌దు. రక్షణ రంగం లో కూడా పెట్టుబ‌డి కి అవ‌కాశాలు ఉన్నాయి. ఎఫ్‌ డిఐ నిబంధ‌న‌ల ను స‌డ‌లించ‌డం తో, ప్ర‌పంచం లోని భారీ సైనిక వ్య‌వ‌స్థ‌ల‌ లో ఒక‌టి మిమ్ములను ఇక్క‌డికి వ‌చ్చి, త‌న కోసం ఉత్ప‌త్తులను చేసిపెట్టవలసింది గా ఆహ్వానిస్తున్నది. ప్ర‌స్తుతం, అంత‌రిక్ష రంగం లో ప్రైవేటు పెట్టుబ‌డుల‌ కు మ‌రిన్ని అవ‌కాశాలు ఉన్నాయి. అంత‌రిక్ష సాంకేతిక ప‌రిజ్ఞానం యొక్క వాణిజ్య సరళి వినియోగాన్ని ప్ర‌జ‌ల ప్ర‌యోజ‌నార్థమై మరింత గా అందుబాటులోకి తీసుకురావాలనేదే దీని లోని భావం. భారతదేశం యొక్క సాంకేతిక విజ్ఞాన మరియు స్టార్ట్- అప్ రంగం ఎంతో హుషారైంది గా ఉన్నది. డిజిట‌ల్ మాధ్యమం లో సాధికారిత ను సంపాదించుకొన్న, మహత్త్వాకాంక్షల ను కలిగివున్న అటువంటి లక్షల మంది తో కూడిన ఒక విపణి ఇక్క‌డ ఉన్నది. వీరి కోసం ఎటువంటి ఉత్ప‌త్తుల ను మీరు త‌యారు చేయ‌గలరో ఊహించుకోండి. మిత్రులారా, భార‌త‌దేశ‌ం యొక్క ఔషధ నిర్మాణ సంబంధి ప‌రిశ్ర‌మ ఒక్క భార‌త‌దేశాని కే కాకుండా యావత్తు ప్ర‌పంచాని కి ఒక గొప్ప ఆస్తి అని మ‌హ‌మ్మారి మ‌రో సారి చాటిచెప్పింది. ఇది మందుల వ్య‌యాన్ని, ప్ర‌త్యేకించి అభివృద్ధి చెందుతున్న దేశాల‌ విషయం లో మందుల వ్య‌యాన్ని త‌గ్గించ‌డం లో ఒక కీల‌కమైన పాత్ర ను పోషించింది. ప్ర‌పంచం లో బాల‌ల కు టీకా మందు ను వేయించవలసిన అవసరం లో మూడింట రెండు వంతుల అవసరాల ను తీర్చుతున్నది భారతదేశం లో ఉత్పత్తి అవుతున్న వాక్సిన్‌ లే. ఇప్పుడు కూడా, కోవిడ్-19 కి ఒక వాక్సిన్ ను అభివృద్దిపరచడానికి మరియు ఆ వాక్సిన్ ను ఉత్ప‌త్తి చేయడానికి సంబంధించి సాగుతున్న అంత‌ర్జాతీయ కృషి లో మా కంపెనీ లు చురుకు గా పాల్గొంటున్నాయి. ఒకసారి వాక్సిన్ ను క‌నుగొన్న‌ారా అంటే గనక దాని ని అభివృద్ధిపరచడం లో మరియు దాని యొక్క ఉత్ప‌త్తి ని పెద్ద ఎత్తున పెంచ‌డం లో భారతదేశాని కి ఒక ముఖ్యమైన పాత్ర ఉంటుందనే నమ్మకం నాలో ఉంది. మిత్రులారా, 130 కోట్ల మంది భారతీయులు, ఆత్మ‌నిర్భ‌ర్ భార‌త్‌ కు పిలుపునిచ్చారు. అంటే స్వయంసమృద్ధియుత భార‌త్‌, ఆత్మ‌నిర్భ‌ర భార‌త్ దేశీయ ఉత్ప‌త్తి ని, వినియోగాన్ని అంత‌ర్జాతీయ స‌ర‌ఫ‌రా శృంఖలం తో జతపరుస్తుంది. ఆత్మ‌నిర్భ‌ర భార‌త్ అంటే, మాకు మేము ప‌రిమితమవడం కానీ, ప్ర‌పంచాని కి భారత్ తన త‌లుపుల ను మూసివేయడం కానీ కాదు. ఇది స్వీయ స‌మృద్ది ని సంతరించుకోవడానికి, మెరుగైన ఉత్పాద‌న ను సాధించడానికి సంబంధించినది. దీని కి గాను మేము స‌మ‌ర్ధ‌త‌, ఇక్విటీ మరియు క్లిష్ట‌ ప‌రిస్థితుల‌ ను సైతం ఎదుర్కొని తిరిగి బలం పుంజుకోవడాన్ని ప్రోత్స‌హించే విధానాల‌ ను ముందుకు తీసుకు పోతాము. మిత్రులారా, ఈ వేదిక, పండిత్ ర‌విశంక‌ర్ 100వ జ‌యంతి ని కూడాను జరుపుతున్నద‌ని తెలుసుకొని నేను సంతోషించాను. ఆయ‌న భార‌తీయ శాస్త్రీయ సంగీతం యొక్క శోభ ను ప్ర‌పంచానికి చేరువ గా తీసుకుపోయారు. ఇత‌రుల‌ ను ప‌ల‌క‌రించే పద్ధతుల లో ‘న‌మ‌స్తే’ చెప్పడం అనేది ఎలాగ ప్ర‌పంచ‌ వ్యాప్త‌ం అయిపోయిందీ మీరు చూసేవుంటారు. మ‌హ‌మ్మారి కమ్మేసిన ఈ కాలం లో ప్ర‌పంచ‌ం అంతటా యోగ‌ కు, ఆయుర్వేదాని కి, సాంప్ర‌దాయిక వైద్యాల‌ కు ఆదరణ పెరుగుతూ ఉండడాన్ని కూడా మనం గమనించాము. భార‌త‌దేశం యొక్క ప్రాచీన సంస్కృతి, ఇంకా భారతదేశం యొక్క సార్వభౌమిక శాంతిపూర్ణ సంప్రదాయాలు.. ఇవే మా యొక్క బ‌లం గా ఉన్నాయి. మిత్రులారా, ప్ర‌పంచం బాగు కోసం, ప్రపంచం యొక్క సుసంప‌న్న‌త‌ కోసం చేయ‌గ‌లిగినంత‌ చేసేందుకు భార‌తదేశం తయారు గా ఉన్నది. ఇది ఎటువంటి భారతదేశం అంటే ఇది సంస్క‌ర‌ణ‌ల ను చేప‌డుతూ, ప‌నితీరు ను మెరుగుప‌రుచుకుంటూ, ప‌రివ‌ర్త‌న చెందుతున్న అటువంటి భారతదేశం. ఇది ఎటువంటి ఒక భారతదేశం అంటే ఇది, నూత‌న ఆర్థిక అవ‌కాశాల‌ ను ప్రసాదిస్తున్న అటువంటి భారతదేశం. ఇది ఎటువంటి భారతదేశం అంటే మరి ఇది అభివృద్ధి కోసం మానవ-కేంద్రితమైనటువంటి, ఇంకా అన్ని వ‌ర్గాల‌ ను క‌లుపుకుపోయే దృష్టికోణాన్ని స్వీకరిస్తున్న అటువంటి భారతదేశం. భారతదేశం మీ అంద‌రి కోసం ఎదురుచూస్తూ ఉంది. న‌మ‌స్తే. మీ అందరికి అనేకానేక ధ‌న్య‌వాదములు.